  Туспуктэм: Руслан Нуриахметов Майя Бывальцева Кизнер каргуртын 80 интылы чаклам нылпи садэз усьтӥзы, отчы 2 толэзьысен 3 аресозь пиналъёс ветлозы. Со сярысь Удмуртиысь дышетонъя но тодосъя министр Светлана Болотникова «ВКонтакте» мерлыко вотэсысь бамаз ивортӥз. Нылпи садэз «Демография» йӧскалык ӵектосъя пуктӥзы. Выль юртэ выль ужан тӥрлык, шудонъёс, мебель басьтӥзы. Озьы ик отын пӧран но мисьтаськон интыоссы вань. Азьвыл покчи пиналъёс кык вуж пу юртъёсы ветлӥзы, табере соосты ворсазы. Озьы ик ёросын нылпи садэ черод но ворсаськиз. Тодэ вайытом, азьвылгес Можга ёросысь Сардан станциын 50 инытлы выль нылпи сад усьтӥзы.  Тегъёс: нылписад Дышетон Кизнер Удмуртия йӧскалыкӵектосъёс  